بو گون دونیا شامپیوناتی-2022-نین آوروپا زوناسی اوزره سئچمه مرحله‌سینده 10-جو تورون نؤوبتی اویون‌لاری کئچیریلیب.
ج، ف و ای قروپ‌لاری اوزره 8 گؤروش رئاللاشیب.
ج قروپوندا ایتالیا میللی‌سی سفرده قوزیی ایرلاندیا ایله، سوئیس ایسه ائوده بولقاریستانلا قارشیلاشیب. ایتالیا یالنیز توپ فرقینه گؤره سوئیس-لیلری اوسته‌لییردی. بو معنادا، تیم لر فینال مرحله‌سینه بیرباشا وثیقه اوچون امتیاز ایتیترمه‌مکله یاناشی، بؤیوک حساب‌لی قلبه قازانما‌لی ایدی‌لر. ایتالیا ییغماسی بو وظیفه‌نین عهده سیندن گله بیلمه‌ییب. سؤزوگئدن تیم قوزیی ایرلاندیا ایله اویون‌دان گل سوز آیریلیب. عوض ینده سوئیس ییغماسی دارماداغینلا قالیب گله‌رک قروپ بیرینجی‌سی اولوب و دونیا کوپاسینا بیرباشا وثیقه قازانیب. ایتالیا ییغماسی ایسه ایکینجی یئری توتماقلا پلی-اوفدا اویناماق مجبوریتینده قالیب.
ف قروپوندا بوتون سوال‌لارا آیدین‌لیق گلدیگیندن، اسکاتلند – دانیمارکا قارشیلاشماسی فورمال کاراکتر داشیییردی. 27 امتیازا مالیک دانیمارکا سئچمه‌سی فینال مرحله‌سینه، 20 امتیازی اولان اسکاتلند ایسه پلی-اوفا وثیقه‌نی اولجه‌دن رسمیلشدیرمیشدی. دانیمارکا‌لی‌لار سون اویوندا 2 جاواب‌سیز گل ایله اودوزوب‌لار. ایسراییل – فارو آدا‌لاری و اتریش  – مولدوی قارشیلاشما‌لاری‌نین نتیجه‌لری ایسه 3-جو پیلله‌نین تالعینه آیدین‌لیق گتیریب. هر ایکی اویوندا میدان صاحیب‌لری قلبه قازانیب‌لار. یئکوندا اوچونجو یئری ایسراییل ییغماسی توتوب.
ای قروپونا باشچی‌لیق ائدن اینگیلتره میللی‌سینی دونیا شامپیوناتی-نین فینال مرحله‌سینه وسیقه قازانماق اوچون سان مارینو ایله سفر اویونوندا هئچ-هئچه ده قانع ائدیردی. اما اینگیلیس‌لر بو گؤروشده 10 جاواب‌سیز گل ایله قالیب گلیب‌لر و دونیا شامپیوناتینا وثیقه قازانیب‌لار. ایکینجی سیرادا یئر آلان لهستان ییغماسی ایسه دونیا کوپاسینا بیرباشا یوللانماق اوچون ائوده ماجاریستانا بؤیوک حسابلا قالیب گلیب اینگیلتره‌نین سان مارینو-یا اودوزماسینی گؤزله‌مه‌لیدی. اما اینگیلیس‌لر اودوزمادیغی کیمی، لهستان-لیلار دا ماجارلارلا ائو اویونون‌دان مغلوب آیریلیب‌لار. بو، لهستان ییغماسی‌نین قروپ ایکینجی‌سی اولماسینا و پلی-اوفا وثیقه قازانماسینا مانع اولماییب. آلبانیا ییغماسی دا آندورا اوزرینده قلبه‌یه سئوینه‌رک سئچمه مرحله‌نی قروپ اوچونجوسو کیمی تاماملاییب.
داها اؤنجه آوروپا زوناسیندان آلمانیا، دانیمارکا، بلژیک، فرانسا، کرواسی، صربیستان و ایسپانیا ییغما‌لاری‌نین معتبر یاریشدا ایشتیراک حقوقو قازاندیغی دقیقلشمیشدی.
دونیا شامپیونو-2022-نین سئچمه مرحله‌سی
10-جو تور
15  نوامبر
ج قروپو
قوزیی ایرلاندیا – ایتالیا 0:0
سوئیس – بولقاریستان 0:4
امتیاز دورومو: سوئیس – 18، ایتالیا – 16، قوزیی ایرلاندیا – 9، بولقاریستان – 8، لیتوا – 3.
ف قروپو
ایسراییل – فارو آدا‌لاری 2:3
اسکاتلند – دانیمارکا 0:2
اتریش – مولدوی 1:4
امتیاز دورومو: دانیمارکا – 27، اسکاتلند  – 23، ایسراییل – 16، اتریش – 16، فارو آدا‌لاری – 4، مولدوی – 1
ای قروپو
سان مارینو – اینگیلتره 10:0
آلبانیا – آندورا 0:1
لهستان – ماجاریستان 2:1
امتیاز درومو: اینگیلتره – 26، لهستان – 20، آلبانیا – 18، ماجاریستان – 17، آندورا – 6، سان مارینو – 0.
